Na temelju članka 31. stavka 3. Zakona o postupanju s nezakonito izgrađenim zgradama (“Narodne novine” broj 86/12, 143/13, 65/17 i 4/19) i članka 32. Statuta Općine Matulji (“Službene novine Primorsko-goranske županije” broj 26/09, 38/09, 08/13, 17/14, 29/14, 4/15 - pročišćeni tekst, 39/15 i 7/18), Općinsko vijeće Općine Matulji, na sjednici održanoj dana 15.prosinca 2020. donosi

**PROGRAM
KORIŠTENJA SREDSTAVA NAKNADE ZA
ZADRŽAVANJE NEZAKONITO IZGRAĐENIH ZGRADA U PROSTORU NA PODRUČJU OPĆINE MATULJI U 2021.GODINI**

Članak 1.

Ovim Programom utvrđuje se namjena utroška sredstava naknade za zadržavanje nezakonito izgrađenih zgrada u prostoru na području Općine Matulji za 2021.godinu

Proračunom Općine Matulji za 2021.godinu planirani su prihodi sredstava naknade za zadržavanje nezakonito izgrađenih zgrada u prostoru u visini od 50.000 kuna.

Članak 2.

Planirani prihodi Proračuna iz članka 1. raspoređuju se kao izvor financiranja rashoda Proračuna Općine Matulji za 2021.godinu planiranih u okviru Razdjela 2; Glave 2002: Jedinstveni upravni odjel; Program: Prostorno planiranje; Projekt: K200801-Prostorni planovi i to kao izvor financiranja troškova izrade Urbanističkih planova:

* III. izmjena i dopuna Urbanističkog plana uređenja 1 Matulji
* Izmjena i dopuna Urbanističkog plana uređenja 12 radne zone Miklavija
* Izmjena i dopuna Urbanističkog plana uređenja 5 naselja Rukavac te
* Urbanističkog plana uređenja 24 Poslovne zone Permani.

U slučaju da se prihodi naknade za zadržavanje nezakonito izgrađenih zgrada u prostoru iz ostvare iznad planiranog iznosa iz itavka 2. članka 1., cjelokupan iznos više ostvarenih prihoda koristiti će se kao izvor financiranja ukupno planiranih rashoda Proračuna Općine Matulji za 2021.godinu u okviru Programa Prostorno planiranje.

Članak 3.

Ovaj Program stupa na snagu 01.01.2021.godine,a objavljuje se u »Službenim novinama Primorsko-goranske županije«.

KLASA: 400-02/20-01/0011

URBROJ: 2156-04-01-01/20-0002

Matulji, 15.12.2020.godine

*Općinsko vijeće Općine Matulji*

 *Predsjednik Općinskog vijeća*

 ***Darjan Buković, bacc.oec.***